Diari Oficial de la Generalitat Valenciana


Sumari del DOGV 4872, del 28-10-2004 (2004/10470)

ORDRE de 25 d'octubre de 2004 de la Conselleria d'Agricultura, Pesca i Alimentació, per la qual s'establixen les disposicions específiques per a la concessió, en l'any 2005, de les ajudes a inversions i programes de control de qualitat desenvolupats en explotacions ramaderes.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4872

Data del DOGV
:   28-10-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/10728


Data del document
:   25-10-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * residu agrícola
    * ramat
    * indústria càrnia
    * indústria agrària
    * equip agrícola
    * explotació agrària
    * suport econòmic
    * qualitat del producte
    * producte d'origen animal
    * agrupació de productors agraris
    * ajuda pública

ORDRE de 25 d'octubre de 2004 de la Conselleria d'Agricultura, Pesca i Alimentació, per la qual s'establixen les disposicions específiques per a la concessió, en l'any 2005, de les ajudes a inversions i programes de control de qualitat desenvolupats en explotacions ramaderes. [2004/X10926]
  
L'Ordre de 24 de novembre de 2000, de la Conselleria d'Agricultura, Pesca i Alimentació, modificada posteriorment, establix i regula les ajudes a inversions i programes de control de qualitat desenvolupats en explotacions ramaderes.
  
Com a conseqüència de les innovacions normatives que afecten al sector ramader, pel que fa a l'arreplegada i tractament dels materials especificats de risc i dels cadàvers d'animals d'explotacions ramaderes, i a l'ordenació del sector avícola, així com de la necessitat de millorar les condicions ambientals d'estes explotacions avícoles tradicionals per evitar els efectes dels colps de calor, l'Ordre de 21 d'octubre de 2003, de la Conselleria d'Agricultura, Pesca i Alimentació, va establir per a l'exercici 2004 unes disposicions d'adaptació del referit règim d'ajudes, que s'han de mantindre, i per a això, és necessari ampliar la seua aplicació a l'any 2005, amb algunes modificacions derivades, entre altres causes, d'exigències mediambientals.
  
Per això, a proposta del director general d'Investigació i Innovació Agrària i Ramaderia, en l'exercici de les competències que tinc atribuïdes, a l'empara de l'article 47 del Text Refós de la Llei d'Hisenda Pública de la Generalitat Valenciana,
  
ORDENE
  
Article 1
  
Les ajudes a inversions i programes de control de qualitat desenvolupats en explotacions ramaderes es concediran en l'any 2005, per la Conselleria d'Agricultura, Pesca i Alimentació, de conformitat amb el que disposa l'Ordre de 24 de novembre de 2000, d'esta Conselleria (DOGV núm. 3.891, de 4 de desembre), modificada per les Ordres de 8 de juny de 2001 (DOGV núm. 4.023, del dia 18), 25 d'octubre de 2001 (DOGV núm. 4.122, de 7 de novembre) i 16 d'abril de 2002 (DOGV núm. 4.236, del dia 25), i amb el que establix la present disposició, condicionat a les disponibilitats pressupostàries d'este exercici d'acord amb el finançament dels programes operatius del Fons Europeu d'Orientació i Garantia Agrària, Secció Orientació, en el marc del Programa de Desenvolupament Regional de la Comunitat Valenciana.
  
Article 2
  
Les ajudes del grup A), programes d'inversions en granges, es concediran en l'any 2005 d'acord amb el següent ordre de preferència:
  
- Primer: Els sol·licitants d'ajudes per a inversions que tinguen com a objecte la implantació de sistemes per a l'arreplegada d'animals no bovins.
  
- Segon: Els sol·licitants d'ajudes per a inversions en explotacions avícoles, per a adaptar-se a la nova normativa d'ordenació d'explotacions avícoles i incorporar millores en matèria de control ambiental.
  
- Tercer: Els sol·licitants d'ajudes per a inversions que tinguen com a objecte la implantació de sistemes de gestió i tractament de purins.
  
Dins de cada una d'estes situacions de preferència caldrà ajustar-se al seu torn, si és el cas, als criteris que s'establixen per al grup A) en l'article 8 de l'Ordre de 24 de novembre de 2000, de la Conselleria d'Agricultura, Pesca i Alimentació.
  
Article 3
  
Per a les inversions del grup A) que suposen modificació de volums construïts, amb la petició de les ajudes s'haurà de justificar la presentació de la sol·licitud de la llicència municipal d'obres, formulada si és el cas amb el corresponent estudi d'impacte ambiental, i per al pagament s'exigirà l'acreditació de la seua concessió.
  
Article 4
  
Les ajudes del grup B), programes de millora de qualitat, es concediran en l'exercici 2005 a les Agrupacions de Defensa Sanitària, i a les seues agrupacions i federacions, en els mateixos imports i condicions assenyalats en l'article 3 de l'Ordre de 21 d'octubre de 2003, de la Conselleria d'Agricultura, Pesca i Alimentació, per la qual es modifica l'Ordre de 24 de novembre de 2000, excepte en els extrems següents:
  
S'afegeix: 0,60 euros femella reproductora d'oví i caprí per la nova obligació de presa de mostres serològiques en totes les femelles reproductores segons les condicions que s'especifiquen en el Pla Anual Zoosanitari.
  
Es modifica: 0'20 euros/plaça d'esquer en ordiers independents qualificats davant brucel·losi i tuberculosi bovina a 31 d'octubre de 2004.
  
Els imports condicionats a la qualificació sanitària de les explotacions s'entendran referits al 31 d'octubre de 2004.
  
Article 5
  
Els beneficiaris de les ajudes a les inversions i programes de control de qualitat desenvolupats en explotacions ramaderes hauran de mantindre el compliment dels objectius i finalitats per als quals s'han concedit les ajudes durant almenys els cinc anys següents al seu pagament, cosa que serà verificada per la Conselleria d'Agricultura, Pesca i Alimentació, mitjançant les corresponents inspeccions tècniques.
  
DISPOSICIONS FINALS
  
Primera
  
El director general d'Investigació i Innovació Agrària i Ramaderia dictarà les disposicions necessàries per al desenvolupament i l'aplicació de la present ordre.
  
Segona
  
Esta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 25 d'octubre de 2004
  
El conseller d'Agricultura, Pesca i Alimentació,